voirs hadde op zeke erve nae tenne huer brieve
hadde jan van coelen en met hem anthonijs van
bladele als ind momairt de selve pandinghs
geschut en den selve rintmr alsoe doen dach doen
voir meye en scepen van loeven Aldair de selve
jan van coelen en anth van bladel met huen voirspreke
hebben doen seedgen hoe dat wair was dat den
heylgheest voirs hadde twee scepen brieve van
loeven elcken van vie rijders erfl den eene spreken
opde moelen ged de beghijne oft graitmoele met
meer anden goed van welck moele den voirs
heylgheest altijt de betalinge vand selve huen
vie rijders gehadt hadde Ende den anden spreten
op huys met huen toebehoirt ind werft gelegen
dairmen gaet ten grooten beghijnhove werts wair af
de zwertte susten eensdeels den pant besitten
waes Wair af den heylgheest voirs voirs gheen
possessie van heffen en hadde noch in dertich jaen
en dagen noyt betalinge van dien pande en hadde
gehadt sustinden alsoe dat den eene brief vand
vie rids spreken opde voirs huysing ind werft
gehoud en gereputeert soude zijn voir eene slepe
dat dair ome de pandinge dop gedaen tonrechte
was gedaen en dat den heylgheest voirs schuld
soude zijn zijn betalige te nemen en te volgen
mett ande brieve opde pand daf zij altijt
hue betalinge gehadt hadd te weten opde
voirs moelen en des geliefde hem recht en
vonisse dair tegen de voirs rintmr dede seggen
dat wel wair was dat den heylgheest voirs
hadde twee brieve elcken spreken van vie
rijders erfl mair was den eene en den joncxsten
van vie rijds erfl spreken opde voirs huysinge
ind werft en dat was huen pricipalen brief